CELEX: 22009D0037
Language: lv
Date: 2009-03-17 00:00:00
Title: EEZ Apvienotās komitejas Lēmums Nr. 37/2009 ( 2009. gada 17. marts ), ar ko groza EEZ līguma XXI pielikumu (Statistika)

28.5.2009   
            
            
               LV
            
            
               Eiropas Savienības Oficiālais Vēstnesis
            
            
               L 130/31
            
         EEZ APVIENOTĀS KOMITEJAS LĒMUMS
   
   Nr. 37/2009
   (2009. gada 17. marts),
   ar ko groza EEZ līguma XXI pielikumu (Statistika)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XXI pielikums ir grozīts ar EEZ Apvienotās komitejas 2008. gada 5. decembra Lēmumu Nr. 131/2008 (1).
            
         
               (2)
            
            
               Komisijas 2008. gada 28. oktobra Regula (EK) Nr. 1062/2008, ar ko attiecībā uz sezonālās koriģēšanas procedūrām un kvalitātes ziņojumiem īsteno Eiropas Parlamenta un Padomes Regulu (EK) Nr. 453/2008 attiecībā uz ceturkšņa statistiku par brīvajām darbvietām Kopienā (2), ir jāiekļauj Līgumā.
            
         
               (3)
            
            
               Eiropas Parlamenta un Padomes 2008. gada 22. oktobra Regula (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte (kodificēta versija) (3), ir jāiekļauj Līgumā.
            
         
               (4)
            
            
               Regula (EK, Euratom) Nr. 1101/2008 atceļ Padomes Regulu (Euratom, EEK) Nr. 1588/90 (4), kas ir iekļauta Līgumā un tādējādi ir jāatceļ saskaņā ar Līgumu.
            
         
               (5)
            
            
               Regula (EK, Euratom) Nr. 1101/2008 ir Regulas (Euratom, EEK) Nr. 1588/90 kodificētā versija, un tādēļ pašreizējie EEZ pielāgojumi minētajā regulā ir jāsaglabā,
            
         IR NOLĒMUSI ŠĀDI.
   1. pants
   Līguma XXI pielikumu groza šādi.
   
               1.
            
            
               Aiz 18.v punkta (Eiropas Parlamenta un Padomes Regula (EK) Nr. 453/2008) iekļauj šādu punktu:
               
                           “18.va
                        
                        
                           
                              32008 R 1062: Komisijas 2008. gada 28. oktobra Regula (EK) Nr. 1062/2008, ar ko attiecībā uz sezonālās koriģēšanas procedūrām un kvalitātes ziņojumiem īsteno Eiropas Parlamenta un Padomes Regulu (EK) Nr. 453/2008 attiecībā uz ceturkšņa statistiku par brīvajām darbvietām Kopienā (OV L 285, 29.10.2008., 3. lpp.).”
                        
                     
         
               2.
            
            
               Pielikuma 17. punkta (Padomes Regula (EEK) Nr. 1588/90) tekstu aizstāj ar šādu tekstu:
               “32008 R 1101: Eiropas Parlamenta un Padomes 2008. gada 22. oktobra Regula (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte (kodificēta versija) (OV L 304, 14.11.2008., 70. lpp.).
               Regulas noteikumi šā nolīguma mērķiem jālasa ar turpmāk minētajiem pielāgojumiem:
               
                           a)
                        
                        
                           Regulas 2. pantam pievieno šādu punktu:
                           
                                       “k)
                                    
                                    
                                       EBTA Statistikas biroja personāls: EBTA Sekretariāta personāls, kurš strādā Eiropas Kopienu Statistikas biroja telpās.”;
                                    
                                 
                     
                           b)
                        
                        
                           Regulas 5. panta 1. punkta otrajā teikumā terminu “Eurostat” aizstāj ar “Eurostat un EBTA Statistikas birojs”;
                        
                     
                           c)
                        
                        
                           Regulas 5. panta 2. punktam pievieno šādu daļu:
                           “Slepeniem statistikas datiem, kas nosūtīti Eurostat, izmantojot EBTA Statistikas biroju, var piekļūt arī šā biroja personāls.”;
                        
                     
                           d)
                        
                        
                           Šajā nolūkā 6. pantā termins “Eurostat” jālasa, iekļaujot EBTA Statistikas biroju.”
                        
                     
         2. pants
   Regulu (EK) Nr. 1062/2008 un (EK, Euratom) Nr. 1101/2008 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2009. gada 18. martā, ja EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 17. martā
      
         
            EEZ Apvienotās komitejas vārdā —
         
         
            priekšsēdētājs
         
         Alan SEATTER
         
      
   
   
      (1)  OV L 25, 29.1.2009., 40. lpp.
   
      (2)  OV L 285, 29.10.2008., 3. lpp.
   
      (3)  OV L 304, 14.11.2008., 70. lpp.
   
      (4)  OV L 151, 15.6.1990., 1. lpp.
   
      (5)  Konstitucionālās prasības nav norādītas.